
Otthontalán


Beköltöztem.
Kiválasztottam, milyen színű legyen a fotel, hol legyen a kanapé és milyen magasságba csavarozzuk a tévét. Amennyire tőlem tellett igyekeztem lakájossá tenni a körülményeket. Még a képet is díszes keretbe foglaltam. A falak mentén sajnos minél többet söpörtem annál nagyobb lett a por és a szag sem tűnt el. A polcokra már nem tudtam semmit rakni, de nem is baj. Nem lakni jöttem ide és nem én fogok itt lakni. A háznak még nem tudni mi lesz a sorsa, de amíg nincs felújítva, a munkám itt marad és nem költözhet ide állandó lakó, ahogy a többi helyiségbe sem. A szoba nem otthona senkinek, ahogy a bútoraim sem kényelmesek. Kihasználatlan időtlen tér. Funkciójától fosztott, kigúnyolt ház. Hasztalan heroikus művészet.



